Website for the Klein Karoo movie - Webwerf vir die Klein Karoo film.
Frans is ’n dokumentêre filmmaker wat al regoor die wêreld vir verskillende nuus-agentskappe gewerk het, gewoonlik saam met sy goeie vriend, Bongi Mazibuko. Frans is ’n gemaklike mens wat nie veel fieterjasies het nie, behalwe dat hy op die oomblik nooit weer eens wil dink aan die liefde nie. Sy verloofde, Sanet, het nooit opgedaag vir hulle troue nie, so sy hart is behoorlik in skerwe. Frans skiet hoofsaaklik dokumentêre films oor oorloë, politieke onrus, ens. - al die stories wat mense wil sien, maar nie lekker is om te vertel nie. Hy sien uit om hier in die Klein Karoo, saam met Bongi en hulle maltrap span, aan ’n projek te werk wat vir ’n slag ’n beter sy van die mensdom wys.
Cybil is ‘n onderwyseres in die plattelandse dorpie Oudtshoorn, in die hartjie van die Klein Karoo. Wanneer sy nie besig is by die skool nie, is sy werksaam by die klein plaasskooltjie, Kalfieskraal. Cybil se drome is egter groter as net deeltydse hulp by die skooltjie elke nou en dan. Haar hart klop vir die kinders, en sy wil graag ’n sentrum begin wat ’n veilige hawe sal wees wanneer dinge by die huis rof raak. Haar hele projek is egter in gedrang, want die grond waarop sy die sentrum wil begin, is te koop, en binnekort is daar dalk nie meer ’n Kalfieskraal nie... Cybil is verloof aan die skatryk volstruisboer Meyer Labuschagne, maar of hy die regte man vir haar is sal net die tyd kan leer.
Meyer is verloof aan Cybil, en is ‘n vooraanstaande volstruisboer van die Oudtshoorn-omgewing. Hy volg in die voetspore van sy pa, Meyer snr., wat uit niks uit die familieplaas opgebou het tot die suksesverhaal wat dit vandag is. Meyer is nie ‘n slegte mens nie, maar sy prioriteite is net so effe - of eerder heelwat - van koers af. Hy word gedryf deur ’n behoefte om sy pa se skoene vol te staan, en daarom is sy totale fokus tans op die uitbou van sy boerdery na druiwe en wyn ook. Hy sien Cybil se projek by Kalfieskraal as iets wat haar kan besig hou terwyl hy “regte werk” doen.
Sophi is Cybil se aangenome sussie, en sy bestuur die lodge, Swartberg Country Manor, waar die Global Upliftment Fund hulle konferensie afskop. Sophie is baie kunstig en kan definitef as so ‘n bietjie eksentriek beskryf word. Sy is onstsaglik goed in wat sy doen, en die gaste is mal oor haar, veral as sy en haar “partner in crime”, Hermientjie, allerhande tematiese etes en aande vir die gaste se vermaak uitdink. Sophi het glad nie ooghare vir Meyer nie en kan nie verstaan wat haar sussie in hom sien nie.
Sophi moet egter nie net die lodge bestuur nie, maar ook die eienaardige, kiembehepte eienaar, Karel. Hy is ’n konstante bron van frustrasie vir haar, maar onder al daardie frustrasie kruip daar dalk iets anders weg.
Karel De Villiers besit Swartberg Country Manor. Hy het die lodge gekoop toe hy besluit het om uit die kiembesmette stad te trek platteland toe. Hy kan basies geen interaksie met vreemdelinge hanteer nie, en daarom is Sophi die gesig van Swartberg Country Manor. Karel se tekort aan mensevaardighede, en absolute vrees vir kieme, maak dat hy baie selde kan sê wat hy regtig voel, en hy tot dusver enige betekenisvolle verhoudings vermy het. Die liefde is egter blind, en ook nie bang vir ’n kiem of twee nie, so Karel mag dalk binnekort nie meer ’n keuse hê nie.
Bongi is Frans se beste vriend en sakevennoot. Dit was sy idee om ’n produksiemaatskappy te begin, en hy hanteer al die kliënte, werf nuwe projekte, ens. Bongi is ’n regte stadsjapie, vol selfvertroue en met ’n selfbeeld soos min. Hy het egter geen beheer oor die res van sy en Frans se filmspan (Jackie en Brian) nie, en los dit gewoonlik vir Frans om hulle uit te sorteer en in lyn te hou. Hy is konstant bekommerd oor Frans, veral na wat gebeur het met Sanet, en hy maak dit sy persoonlike doelwit om vir Frans iemand nuuts te vind - iemand wat hy verdien. Frans is egter glad nie lus vir al Bongi se plannetjies nie, maar soos Bongi sê, “Kom laat ons doen dit!”
Jackie is Bongi se assistent, maar niemand weet regtig presies wat sy doen nie, behalwe om op almal se senuwees te werk. Sy het geen liefde vir kinders of die platteland nie en beskou die span se tyd in die Klein Karoo, en by Kalfieskraal, as haar eie persoonlike stukkie hel.
Brian is ’n kameraman soos min en dit is ook die enigste rede hoekom hy verdra word. Brian spesialiseer in oorlogs- en konflikfilms, so daar het al meer bomme naby hom ontplof en koeëls oor sy kop gevlieg as wat vir enigiemand se geestelike welstand gesond is. In kort: Brian is mal.
Hermietjie is die kok by Swartberg Country Manor, en Sophie se “partner in crime”.
Magriet is ’n onderwyseres by dieselfde skool as Cybil. Hulle is nie mal oor mekaar nie, maar Magriet is wel mal oor Meyer...
WelkomMall at Reds - CenturionAtlanta Cinemas - NamibiaHatfield - PTSVictorian Cinemas - New CastleMinimax - PaarlWitbank
Regardt van den Berg
Cobus van den Berg, Tim Theron, Jorrie van der Walt
CA van Aswegen
Helmut Meijer, Tim Theron, Die Vosperd Brigade
Donnalee Roberts Tim Theron Hykie Berg Anel Alexander Sisanda Henna Pierre Breytenbach Helene TruterBouwer BoschLeandie du RandtAmalia UysIlse Oppelt
A young teacher from Oudtshoorn, Cybil Ferreira, will do anything in her power to ensure the success of her project at the small farm school, Kalfieskraal. Cybil dreams about establishing a centre at the school that will provide a safe haven for the local children, who are struggling under the influence of alcoholism in the Swartberg Valley, especially over weekends.
The problem is, Cybil’s dream is in danger of collapsing before it even gets off the ground. The land Kalfieskraal is situated on is for sale, and none of the possible buyers are interested in her project. Not even her wealthy fiancée, ostrich farmer Meyer Labuschagne, could be bothered about her project or the fate of the children.
Cybil’s last chance is to convince the director of the Global Upliftment Fund, currently visiting the Klein Karoo to look for projects to support, to fund her project.
Then Frans Coetzee comes into our story. A filmmaker with a broken heart, he is in the Klein Karoo with his team to make a documentary about social upliftment work in the area - and in the process hopefully forget about women, love, and all the baggage that comes with it.
Then Cybil and Frans meet, and their worlds are turned completely upside down.
If Cybil decides to follow her heart, will she have to give up her dreams, or is it true love that will make her dreams come true?
And is Frans willing to take another chance on love?
Klein Karoo Akteurs
Created by Sunflood Studios on the Webshift platform.